Razgovor:Operacija Strijela

message: Bok svima! Proteklih nekoliko dana uređivao sam članke na engleskoj wiki o Operaciji Otkos (i Operaciji Orkan, ali to je manje bitno) iz 1991. Za potrebe uređivanja proučavao sam literaturu vezanu za akcije HV u zapadnoj Slavoniji 1991 i primijetio sam na hr wiki članak Operacija Strijela o oslobađanju Voćina i nekoliko releja. Problem je što nema niti jednog izvora (osim blogova i nekoliko news portala koji sadrže identičan ili vrlo sličan tekst kao wiki članak, što me malo dovodi u sumnju što je odakle prepisano) o takvoj operaciji. Istini za volju, sličan tekst pojavljuje se jednom i u Jutarnjem listu iz 2006 ovdje, premda nisam posve siguran da se tu ne radi o novinarskom preuzimanju podataka s wiki.
Prema Nazor A., "Počeci suvremene hrvatske države: kronologija procesa osamostaljenja Republike Hrvatske: od Memoranduma SANU 1986. do proglašenja neovisnosti 8. listopada 1991" (2007), str. 145, Voćin je oslobođen u Operaciji Papuk-91 koja je obuhvatila 110 naselja (ne 24 kako stoji za Op Strijela), ali ne i releje Ivančica i Moslavačka Gora - zbog toga mi se ne čini da se radi o alternativnom nazivu iste operacije. Pojedine akcije unutar Operacije Papuk-91 imale su zasebne nazive, i njih Nazor navodi po pojedinim naseljima, ali ne daje poseban naziv za Voćinsku akciju - premda izričito govori o oslobađanju Voćina.
Poseban razlog za sumnju u ikakvu utemeljenost članka Operacija Strijela na hr:wiki i teksta u Jutarnjem je informacija da je relej na Ivančici oslobođen u okviru iste akcije za koju se navodi odvijanje u studenom i prosincu, a objekt Ivančica ZNG je preuzeo 18. rujna (Hrastović, str.129) i nikako nije mogao biti dijelom navodne operacije. K tome, informacija o trajanju od 28.11. do 26.12. dodatno upućuje na oprez jer je to točno vremensko trajanje Operacije Papuk-91 prema Nazoru (str.141), a borbe za Voćin vođene su 14-15.12. (Nazor, str.145).--Tomobe03 (razgovor) 19:44, 20. srpnja 2013. (CEST)
replies: text: Članak je započeo neprijavljeni suradnik 2006. godine, dvije godine kasnije Culo je stavio predložak koji upućuje na ovo: www.domovinskirat.com. Vojne akcije i operacije često imaju više dijelova, ali kako je dobro primijećeno, mi se trebamo držati vjerodostojnih izvora. Nemam pri ruci knjigu A. Gotovine, u njoj su opisane neke operacije, ne sjećam se ima li unutra popis svih operacija. Također, nedavno su objavljene monografije gardijskih brigada HV-a, one su više nego dobar izvor. SpeedyGonsales 20:07, 20. srpnja 2013. (CEST)
replies: text: : Monografije gardijskih brigada tu na žalost neće biti od pomoći jer su u operaciji sudjelovale 123., 127. i 136. brigada. Ante Nazor (HMDCDR) prilično detaljno opisuje operacije Otkos, Papuk i Orkan (zapadna Slavonija od kraja listopada 1991. do 3. siječnja 1992), navodeći i imena pod-operacija u okviru Operacije Papuk-91 (kojom je oslobođen Voćin), međutim tamo nema spomena o "Operaciji Strijela". Nije isključeno da je to naziv pod-operacije vezane za Voćin, međutim jednostavno nema konkretnog provjerenog podatka o tome. Možda Gotovina daje dodatne informacije, međutim nisam pronašao ništa o tome, a prilično sam detaljno provjeravao dostupne podatke za potrebe članka en:Operation Swath-10 gdje je opisana i Operacija Papuk-91. K tome, podatak o trajanju operacije definitivno se odnosi na Papuk-91 a nikako na moguću pod-operaciju oko Voćina, dok je podatak o Ivančici sasvim pouzdano netočan.--Tomobe03 (razgovor) 20:18, 20. srpnja 2013. (CEST)

text: : Ovaj izvor ukazuje da je relej Humka-Podgarić na Moslavačkoj Gori osvojen 15. rujna, tako da niti taj dio sadržaja ovog članka nije točan.--Tomobe03 (razgovor) 15:44, 24. srpnja 2013. (CEST)
thread_title:  Izvori? 

message: Članak je posve netočan - ne postoji operacija HV/ZNG/MUP-a u tom vremenskom razdoblju dokumentirana provjerljivim izvorima. Navedena mjesta obuhvaćena su drugim operacijama (Otkos 10 Papuk-91 i manjim akcijama navedenima ranije na stranici za razgovor uz navođenje izvora). Navedeni datumi odgovaraju upravo za akciju Otkos 10 Papuk-91. Ponuđeni izvor zapravo je samizdat i ne odgovara prema WP:PRO. Nema uopće smisla pokušavati ispraviti točnost članka jer u provjerljivim izvorima nema materijala koji odgovara navedenoj temi. Predlažem brisanje članka i provjeru drugih članaka koje je kreirao isti suradnik.--Tomobe03 (razgovor) 14:19, 2. ožujka 2021. (CET)
replies: text: Pronašao sam članak o ovoj operaciji na stranicama HRT-a, ne vjerujem da bi izmislili vojnu operaciju. Također i na stranicama jedne veteranske udruge. Vjerodostojni izvori postoje, samo ih treba unijeti i proširiti članak. --Argo Navis (razgovor) 14:55, 2. ožujka 2021. (CET)
replies: text: :Ako se radi o  taj članak se čini kao "inspiriran" ovim ovdje ili onim člankom iz Jutarnjeg lista (prethodno naveden) i ne baš smislenim. K tome, Nazor A., "Počeci suvremene hrvatske države: kronologija procesa osamostaljenja Republike Hrvatske: od Memoranduma SANU 1986. do proglašenja neovisnosti 8. listopada 1991" izričito proturiječi ovom članku, a mislim da je Nazor (tj. HMDCDR) vrlo relevantan izvor za ovu temu.--Tomobe03 (razgovor) 15:28, 2. ožujka 2021. (CET)

text: :Da nema dvojbe - članak na HRT-u je besmislen jer su akcije na Moslavačkoj gori i Ivančici zaključene 15. rujna odosno 18. rujna (izvori navedeni u prethodnom odjeljku) - dakle više od tri mjeseca prije Otkosa 10 Papuka-91 i borbi za Voćin/Bučje i vremena koje se u ovom članku navodi.--Tomobe03 (razgovor) 15:34, 2. ožujka 2021. (CET)
thread_title:  Netočnosti